Fredrika Bremerin runosta ”Fall, lätta snöflock, fall”
Oi lumi lentele
 Hunnuksi haudalle!
 Tää sydän suruinen
 Käy alle multien.

 Ja siellä mullassa
 Mua lumi valkea
 Ain unhoitettuna
 Tarkasti tallenna!

 Ei äiti haudallain
 Käy hellä huoahtain,
 Ei isä astele
 Tään kuolon kummulle.

 Ei siskon kyynelkään
 Käy täällä vierimään,
 Ei veikko suruinen
 Saa tänne itkien.

 Ei mulla ystävää
 Ken luoksein yrittää,
 Ei tuojaa kukkaisten
 Tään haudan hangellen.

 Hän ennen omani,
 Käy yli hautani
 Tunteettomana vaan
 Uus kulta rinnallaan.

 Oi lumi lentele
 Jäätyös haudalle!
 Että mun rintani
 Ois kylmä ijäti.

Lähde: Fredrika Bremer 1801–1901. 1901. Naisasialiitto Uniooni Suomessa.

Alli Nissinen
Fredrika Bremer
Runot
1901